按开头字查诗词
髧彼两髦,未几见兮,突而弁兮。记昔年犀玉,奇资秀质,今朝簪佩,丰颊修眉。满面春风,一团和气,发露胸中书与诗。人都羡,是君家驹子,天上麟儿。画堂人物熙熙。会簪履雍容举庆宜。看筮日礼宾,陈锺列俎,三加致祝,一献成仪。绿鬓貂蝉,朱颜豸角,早有君臣庆会期。荣冠带,看绶悬若若,印佩累累。
髧如丫角垂两耳,口诵黄庭调绿绮。
诸公拂榻乃肯留,疑是前时徐孺子。
我琴挂壁久不弹,浙声分作蜀声看。
但得古人指下趣,转觉良工心事难。
欣然过我同一笑,旧曲重闻如再少,
咸韶本自凤凰鸣,筝笛任夸蚯蚓窍。
孺子孺子年更痴,十三在胜陶家儿。
阿端不识六与七,随分牵衣觅梨栗。
髧髦承学绍兴前,历看人间七十年。
扑满终归弃道侧,鸱夷犹得载车边。
钓船夜泛吴江月,醉眼秋看楚泽天。
造物未容书鬼录,残春又藉落花眠。
髧髦隐雁队,娱侍三老人。
清风一家法,欢颜四时春。
转爥二十年,俯仰含悲辛。
聚散泡起灭,了知幻非真。
忽忽如有见,耿耿恨难平。
孝受自天性,宁与迹俱陈。
髧髦驰逐少年场,晚向深山学老庄。
名以马牛犹不校,嘲为豚犬极何妨。
性疏熟客来难记,意懒生书读易忘。
却笑痴人误标榜,贤愚千古共茫茫。
髧字的解释
汉字髧的释义
红楼梦相关
红楼梦人物
红楼梦典籍